கடல்சார் வரலாறு
[[File:Buttersworth - flying cloud.jpg|thumb|250px|தெற்கு ஆங்கிலக் கரையோரம் உள்ள வைட் தீவுக்கு அப்பால் காணப்படும் &quot;பிளையிங் கிளவுட்&quot; எனப்படும் அதிவேகப் பாய்க்கப்பலைக் காட்டும் ஓவியம். ஜேம்சு ஈ. பட்டர்சுவேர்த்து வரைந்தது.]] 
 '''கடல்சார் வரலாறு''' என்பது, கடலில் மனிதருடைய நடவடிக்கைகளின் [[வரலாறு]]ம் அது குறித்த கற்கைப்புலமும் ஆகும். இதில் [[நாடு]], [[பிரதேசம்]] என்பன சார்ந்த வரலாறுகள் முக்கியத்துவம் பெற்றிருந்தபோதிலும், உலகளாவிய அணுகுமுறையைக் கொண்ட வரலாற்றின் ஒரு கூறைப் பரந்த அளவில் உட்படுத்துகின்ற ஒரு துறையாக இது விளங்குகிறது. ஒரு கல்வித்துறை என்ற வகையில், புவியின், [[பெருங்கடல்]]கள், [[கடல்]]கள், [[நீர்வழி]]கள் போன்றவற்றுடன் மனித குலத்துக்கு உள்ள பல்வேறு தொடர்புகள் பற்றி விளங்கிக்கொள்வதற்கான் முயற்சியில் பல்வேறு துறைகளையும் இது பயன்படுத்துகிறது. [[கப்பற்றுறை]] வரலாறு, [[கப்பல்]]கள், கப்பற் போக்குவரத்து, கப்பலோட்டுதல், [[கடலோடி]]கள் என்பவை குறித்த கடந்தகால நிகழ்வுகளைப் பதிவுசெய்து விளக்குகிறது.&lt;ref&gt;{{Cite web |url=http://www.edumaritime.org/ |title=Maritime History, Archaeology and Travel Research Project |access-date=2015-08-02 |archive-date=2017-10-27 |archive-url=https://web.archive.org/web/20171027212132/https://www.edumaritime.org/ |url-status= }}&lt;/ref&gt;
 
 கடல்சார் வரலாறு, பல்வேறுபட்ட விடயங்களைத் தன்னுள் அடக்குவது. [[மீன்பிடி]], திமிங்கில வேட்டை, பன்னாட்டுக் [[கடலாண்மைச் சட்டம்]], கடற்படை வரலாறு, கப்பல்களின் வரலாறு, கப்பல் வடிவமைப்பு, [[கப்பல்கட்டுதல்]], பல்வேறு கடல்சார் அறிவியல் ([[கடலியல்]], [[நிலப்படவரைவியல்]], நீரமைவு வரைவியல் போன்றவை) தொடர்பான வரலாறுகள், கடலாய்வு, கடல்சார் பொருளியலும் வணிகமும், கப்பல் போக்குவரத்து, கடலோர விடுதிகள், [[கலங்கரை விளக்கம்|கலங்கரை விளக்கங்களின்]] வரலாறு, இலக்கியங்களில் கடல்சார் கருப்பொருட்கள், ஓவியங்களில் கடல்சார் கருப்பொருட்கள், மாலுமிகள், கடற்பயணிகள், கடல்சார் சமுதாயங்களின் சமூக வரலாறு போன்றவை இதற்குள் அடங்கும்.&lt;ref&gt;[[John B. Hattendorf]], editor in chief, ''[[ஆக்சுபோர்டு கடல்சார் வரலாற்றுக் கலைக்களஞ்சியம்|Oxford Encyclopedia of Maritime History]]'', (Oxford, 2007), volume 1, introduction.&lt;/ref&gt;
 
 ==பண்டைக்காலம்==
 [[File:Dugout canoe manner boats de bry.jpg|thumb|250px|தாயக அமெரிக்கர் குடைபடகுகள் செய்யும் காட்சி. இவர்கள் பல நூற்றாண்டுகளாகவே இவ்வாறான படகுகளை உருவாக்கி வருகின்றனர்.]]
 [[வணிகம்]], போக்குவரத்து, போர் போன்ற ஏதோவொரு நோக்கத்துக்காக, நிலத்தில் பயணம் செய்வதிலும், கூடுதல் நகர்திறனை (mobility) வழங்கியதன்மூலம், கப்பலோட்டுதல், நாகரிக வளர்ச்சிக்கு முக்கிய காரணமாக அமைந்தது. பாய்களைக் கொண்ட கப்பலொன்றைக் காட்டும் மிகப்பழைய சான்று, [[குவைத்]]தில் கண்டுபிடிக்கப்பட்ட ஒரு நிறந்தீட்டிய வட்டத்தட்டு ஆகும். இது கி.மு ஐந்தாம் ஆயிரவாண்டின் பிற்பகுதியைச் சேர்ந்தது.&lt;ref name=&quot;en.wikipedia.org&quot;&gt;[[:en:Sailing#History]]&lt;/ref&gt;
 
 பண்டைக் கடல்சார் வரலாற்றுக் காலத்துக்கு முன்னர் உருவான முதல் படகுகள் மரக்குற்றிகளைக் குடைந்து செய்யப்பட்ட சிறிய குடைபடகுகள் என்று கருதப்படுகிறது. இவை தனித்தனியாக வெவ்வேறு [[கற்காலம்|கற்காலச்]] சமுதாயங்களினால் உருவாக்கப்பட்டுக் கரையோர மீன்பிடித்தலுக்கும், பயணங்களுக்கும் பயன்பட்டது. பசிபிக் வடமேற்கைச் சேர்ந்த தாயக மக்கள் மரவேலையில் திறமை பெற்றவர்கள். 80 அடி (24 மீட்டர்) உயரமான [[குலக்குறிக் கம்பம்|குலக்குறிக் கம்பங்களைச்]] செய்வதில் பெயர்பெற்ற இவர்கள் 60 அடி (18 மீட்டர்) நீளமான குடைபடகுகளைச் செய்து நாளாந்தத் தேவைகளுக்கும் சடங்குகளுக்கும் பயன்படுத்தியுள்ளனர்.&lt;ref&gt;{{Cite web |url=http://mle.matsuk12.us/american-natives/nw/nw.html |title=Pacific Northwest Coastal Indians website |access-date=2015-08-04 |archive-date=2017-08-23 |archive-url=https://web.archive.org/web/20170823030619/http://mle.matsuk12.us/american-natives/nw/nw.html |url-status=dead }}&lt;/ref&gt;
 
 ஆசுத்திரேலியாவின் வாழிடங்களை விளக்கும் [[கருதுகோள்]] ஒன்றின்படி, கடற்பயணம் செய்யக்கூடிய மிகப் பழைய கப்பல்கள் 45,000 ஆண்டுகளுக்கு முன்னர் உருவாக்கப்பட்டிருக்கலாம்.
 
 ==மேற்கோள்கள்==
 {{reflist}}